Ованнисян, Раффи Ричардович
Ованнися́н Раффи́ Ри́чардович (; вина 1959 шеран 20 ноябрехь Фресно гӀалахь, АЦШ) — эрмалойн политикин а, пачхьалкхан а гӀуллакххо, «ТӀаьхье» партии кхоьллинарг а, лидер а, Эрмалойчоьнан арахьара гӀуллакхийн министр (1991—1992).

Биографи 
 1977—1978 шерашкахь — дешна Берклера Калифорнин университетан политологин декъехь.
 1979—1980шерашкахь — дехьаваьлла Лос-Анджелесера Калифорнин университете, кхин дӀа Ӏамийра «Эрмалойчоьнан историн» говзалла. Историн а, малхбузеӀаморан а кафедрера «Bachelor of Arts» титул а, «Summa Cum Laude» билгалваларан мидал а йелира.
 1980—1982 шерашкахь — дийшира Дуьненайукъара законашкхолларан а, дипломатин а Тафтсан университетера Флетчеран институт (Массачусетс штат) чекхйаьккхира, цигахь дуьненайукъара законашкхолларан областера говзалла а, дипломатин истори а, демократин мехкийн арахьара политикин истори Ӏамийра. Магистран тӀегӀа йелира  1982 шарахь.
 1985 шарахь — Вашингтонера Джорджтаунан университетан юридически центрехь юридически Ӏилманийн докторан тӀегӀа йелира.
 1981—1982 шерашкахь — Тафтсан университетехь Эрмалойчоьнан историн хьехархо.
 1985—1989 шерашкахь — Лос-Анджелесера Хил, Ферер а, Брил а, Уитман а, Рансел а, Струк а, Лван а, вежарий Кудер адвокатийн конторашкахь юрист вара.
 1989 ш. йиллира Эрмалойн адвокатийн союз, тӀаккха куьйгалла а дира цунна. 1990 шеран январехь дуьйна, даймахка цӀехьа вирзина, коьрте хӀоьттира бохаман зона метахӀотторан Америкин эрмалойн Ассамблейн офисан.
 1991—1992 шерашкахь — вара Эрмалойчоьнан арахьара гӀуллакхийн хьалхара министр. 
 1993 ш. Ереванехь йиллина Стратегин а, къоман талламийн а Эрмалойчоьнан центр, цуьнан куьйгаллехь ву тахана а. Диллина йукъараллин-политикин-оьздангаллин журнал «Айацк Ереваниц».
 1998 ш. Эрмалойчоьнан хаамийн а, жайнаш арахецаран а урхаллехь, Берригэрмалойн «Айастан» фондехь йоцучу ханна кхочуш беш вара йукъараллин болх. Иттаннаш талламийн, монографийн, йаззамийн белхийн автор, уьш арахецна Эрмалойчоьнан, Америкин, Европин, Российн, Йуккъера Малхбален а арахецараллашкахь а, муьран зорбанехь а.
 2007 ш. 12 майхь хаьржина парламентан депутат. «ТӀаьхье» партин куьйгалхо.
 2013 ш. 14 январехь шен кандидатура хӀоттийра Эрмалойчоьнан Президентан харжамашка, уьш хилира 2013 шеран 18 февралехь. ШолгӀа меттиг йаьккхира, 36,74 % кхаж а баьккхина харжамхойн дерриг кхаьжнех.
 2013 ш. 10 мартехь Ереванера Маршонан майданахь Ованнисян Раффис мацалла хьейира (чекхйаьккхира 31 мартехь), дош делира: 9 апрелехь —  инаугурацин дийнахь — шен дакъан тӀехула ваьллий бен, Саргсян Сержа къера дуй буур бац Инжил тӀехь а, Конституци тӀехь а, ткъа Берриг Эрмалойн Католикоса Инжил бехдийр дац, Халкъан лаам галбаьккхинчу кандидатан.
 2013 ш. 9 апрелехь Ереванехь митингаш а, боламаш а хилира Ованнисян Раффин агӀончийн. Уьш шозза гӀоьртира полицин чӀагӀонаш хадийна, президентан резиденцин тӀебаха, оцу хенахь тасабелира Ованнисян Раффин агӀончаш а, полицин белхалой а.

Билгалдахарш

Хьажоргаш 
 Биография
 https://web.archive.org/web/20141218014802/http://raffi4president.am/

Эрмалойчоьнан публицисташ
Эрмалойчоьнан къоман гуламан V кхайкхаман депутаташ
Эрмалойчоьнан дипломаташ
Эрмалойчоьнан арахьара гӀуллакхийн министраш
Эрмалойчоьнан президенташка кандидаташ
«ТӀаьхье» партин декъашхой
Джорджтаунан университетан арахецархой
Джорджтаунан университетан Бакъонан ишколан арахецархой
Эрмалойчоьнан публицисташ
Тафтсан университетан арахецархой
Флетчеран бакъонан а, дипломатин а ишколан арахецархой (Тафтсан университет)
АЦШра ССРСе кхелхинарш